rejauldu/bengali-wikipedia huggingface dataset:
অশোকসুন্দরী (সংস্কৃত: अशोकसुंदरी, ) হলেন একজন হিন্দু দেবী। তিনি শিব ও পার্বতীর কন্যা। পদ্মপুরাণে তাঁর কাহিনি উল্লিখিত হয়েছে। অশোকসুন্দরীর পুত্রের নাম যযাতি।Bibek Debroy, Dipavali Debroy (2002). The holy Puranas. p. 152. "Nahusha and Ashokasundari had a son named Yayati.” দেবী অশোকসুন্দরী বাংলায় শোকরহিতা নামে পূজিতা হন।   নামকরণ  পার্বতী নিজের একাকিত্ব দূর করতে চাইলে কামনাপূর্ণকারী কল্পতরু হতে অশোকসুন্দরীর সৃষ্টি হয়। তাঁর নামটিও পার্বতীর সৃষ্টির কারণ থেকে উৎসারিত হয়েছে। অশোক শব্দটি পার্বতীর "শোক" দূরীকরণের সঙ্গে যুক্ত এবং "সুন্দরী" শব্দের অর্থ "অপরূপা বালিকা"।   কিংবদন্তি  পদ্মপুরাণে অশোকসুন্দরীর জন্মবৃত্তান্ত উল্লিখিত হয়েছে। রাজা নহুষের উপাখ্যানের একটি ভাষ্য অনুযায়ী, একবার পার্বতী শিবকে অনুরোধ করেন তাঁকে পৃথিবীর সর্বাপেক্ষা সুন্দর উদ্যানটিতে নিয়ে যেতে। শিব তাঁকে নন্দনবনে নিয়ে আসেন। সেখানে পার্বতী সকল কামনাপূর্ণকারী কল্পতরু দেখতে পান। পার্বতীর দুই পুত্র কার্তিক ও গণেশ বয়ঃপ্রাপ্ত হয়ে কৈলাস ত্যাগ করার পর থেকে দুঃখে একাকী তাঁর দিন কাটছিল। নিজের একাকিত্ব দূর করার জন্য তিনি কল্পতরুর কাছে একটি কন্যা কামনা করলেন। তাঁর ইচ্ছা পূর্ণ হল। জন্ম হল অশোকসুন্দরীর। পার্বতী কথা দিলেন, নিজের পূর্বনিদিষ্ট ভাগ্যবলে অশোকসুন্দরী বিবাহ করবেন চন্দ্রবংশীয় রাজা নহুষকে এবং নহূষ দেবরাজ ইন্দ্রের সমতুল্য হবেন। একদিন অশোকসুন্দরী নন্দনবনে তাঁর সখীদের সঙ্গে বিহার করছেন, এমন সময় হুন্দ নামে এক রাক্ষস তাঁকে দেখতে পায় এবং তাঁর প্রেমে পড়ে যায়। সে গিয়ে অশোকসুন্দরীকে প্রেম নিবেদন করলে অশোকসুন্দরী তাঁকে প্রত্যাখ্যান করেন এবং বলেন যে, নহূষের সঙ্গে তাঁর বিবাহ আগেই নির্ধারিত হয়ে রয়েছে। হুন্দা এক নারীর স্বামীকে হত্যা করেছিল। সেই বিধবার ছদ্মবেশে অশোকসুন্দরীর কাছে উপস্থিত হয়ে তিনি তাকে তাঁর আশ্রমে নিয়ে যেতে বলে। ছদ্মবেশী দৈত্যের সঙ্গে চলতে গিয়ে দেবী উপনীত হন দৈত্যের প্রাসাদে। দৈত্যের বিশ্বাসঘাতকতা ধরা পড়ে যায়। অশোকসুন্দরী তাকে অভিশাপ দেন, রাজা নহুষের হাতে তার মৃত্যু ঘটবে। এরপর দেবী চলে যান তাঁর পিতামাতার বাসস্থান কৈলাসে। হুন্দ শিশু নহুষকে তাঁর প্রাসাদ থেকে অপহরণ করে। যদিও এক দাসী তাঁকে উদ্ধার করে ঋষি বশিষ্ঠের হস্তে অর্পণ করে। নহুষ বয়ঃপ্রাপ্ত হলে জানতে পারেন যে হুন্দকে হত্যা করা তাঁর উদ্দেশ্য হবে। এবার অশোকসুন্দরীকে অপহরণ করে হুন্দ তাঁকে বলে যে, সে নহুষকে বধ করেছে। কিন্তু এক কিন্নর যুগল তাঁকে প্রবোধ দিয়ে নহুষের কুশলসংবাদ জানান। তাঁরা ভবিষ্যদ্বাণী করেন, অশোকসুন্দরী যযাতি নামে এক শক্তিশালী পুত্র ও একশো সুন্দরী কন্যার জননী হবেন। নহুষের সঙ্গে হুন্দের প্রবল যুদ্ধ হয় এবং তাকে পরাজিত ও নিহত করে নহুষ অশোকসুন্দরীকে উদ্ধার করেন। দু’জনের বিবাহ সম্পন্ন হয়। পরবর্তীকালে কোনও এক সময়ে ইন্দ্রের অনুপস্থিতিতে নহূষ সাময়িকভাবে স্বর্গে রাজত্ব করেছিলেন।   তথ্যসূত্র   বিষয়শ্রেণী:হিন্দু দেবী বিষয়শ্রেণী:শৈবধর্ম
__NOTOC__ ১২৩ জুলীয় বর্ষপঞ্জীর একটি সাধারণ বছর যেটি বৃহস্পতিবার দিয়ে শুরু। সেই সময়ে এই বছর পাতিনাস ও আপ্রোনিয়াস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭৬ বছর; রোম প্রতিষ্ঠার বছর)। এই বছরকে ১২৩ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১২৩
100px|The title page of the 1859 edition of On the Origin of Species  অন দ্য অরিজিন অব স্পিসিস হল ১৮৫৯ সালের ২৪শে নভেম্বর লন্ডন থেকে প্রকাশিত একটি বৈজ্ঞানিক গ্রন্থ যার লেখক চার্লস ডারউইন। বইটির পুরো নাম On the Origin of Species by Means of Natural Selection, or the Preservation of Favoured Races in the Struggle for Life যার বাংলা করলে দাঁড়ায় "প্রাকৃতিক নির্বাচনের মাধ্যমে প্রজাতির উৎপত্তি অথবা জীবন সংগ্রামে আনুকূল্য প্রাপ্ত গোত্রের সংরক্ষণ বিষয়ে"। ১৮৭২ সালের ষষ্ঠ সংস্করণে বড় শিরোনামটি পরিবর্তন করে কেবল "দি অরিজিন অব স্পিসিস" রাখা হয়েছিল। বইটির মাধ্যমে ডারউইন বিজ্ঞানী ও সাধারণ মানুষের সাথে "প্রাকৃতিক নির্বাচনের মাধ্যমে বিবর্তন" তত্ত্বের পরিচয় করিয়ে দিয়েছিলেন। এতে একটি সাধারণ পূর্বপুরুষ থেকে বিবর্তনের মাধ্যমে সকল প্রজাতির উদ্ভবের পক্ষে প্রচুর প্রমাণ উপস্থাপন করা হয়। ডারউইন ১৮৩০-এর দশকে বিগ্‌ল জাহাজে করে বিশ্ব ভ্রমণের মাধ্যমে অর্জিত সকল অভিজ্ঞতা ও বিভিন্ন জীব প্রজাতির নমুনা এবং পরবর্তী গবেষণা, অন্যদের সাথে যোগাযোগ ও পরীক্ষা-নিরীক্ষার সকল ফলাফল এই বইয়ে একত্র করেন।  বইটি বিজ্ঞান, দর্শন ও সাধারণভাবে জীবকূলের উৎপত্তির ইতিহাস বিষয়ে পূর্বতন সকল চিন্তাধারাকে পিছনে ফেলে নতুন যৌক্তিক ও বৈজ্ঞানিক ধারণার গোড়াপত্তন করলেও, লক্ষ্যণীয় যে বইটির লেখক এতে প্রচণ্ড বিনয় ও সদালাপের পরিচয় দিয়েছেন। কারণ ডারউইন নিজে অমায়িক ব্যক্তি ছিলেন এবং তিনি মানুষের উপর কোন বৈজ্ঞানিক গবেষণার ভার চাপিয়ে না দিয়ে তাদেরকে খুব সাধারণ ভাষায় বোঝানোর চেষ্টা করেছেন। (বাকি অংশ পড়ুন...)
বিরিঞ্চি কুমার বরুয়া (; )  অসমের একজন শিক্ষাবিদ, লেখক, ইতিহাসবিদ, ভাষাবিদ ও লোক-সংস্কৃতির গবেষক। অসমের লোক-সংস্কৃতি রক্ষার ক্ষেত্রে তিনি আজীবন অশেষ চেষ্টা করেছেন। তিনি গুয়াহাটি বিশ্ববিদ্যালয়ের উন্নতির জন্য জীবনের বেশি সময় অতিবাহিত করেছেন। তিনি সামাজিক-সাংস্কৃতিক অনুষ্ঠান Assam Academy for Cultural Relations-র প্রতিষ্ঠাপক ছিলেন যার মূল উদ্দেশ্য ছিল অসম ও উত্তর-পূর্বাঞ্চলের বিভিন্ন ভাষা ও জাতীর সমন্বয় রক্ষা করা।  জন্ম ১৯০৮ সনের ১৬ অক্টোবর তারিখে নগাঁও জেলার পুরণিগুদাম নামক স্থানে বিরিঞ্চি কুমার বরুয়ার জন্ম হয়। তার পিতার নাম বিজয় কুমার বরুয়া।  শিক্ষা ১৯২৮ সনে নগাঁও সরকারি বিদ্যালয় থেকে মেট্রিক পরীক্ষায় উর্ত্তীর্ণ হয়ে উচ্চ শিক্ষার জন্য কলকাতায় রওনা হন। ১৯৩২ সনে কলকাতার প্রেসিডেন্সি বিশ্ববিদ্যালয়ে অধ্যয়ন করেন। ১৯৩৪ সনে তিনি কলকাতার প্রেসিডেন্সি কলেজ থেকে পালি ভাষায় এম.এ ডিগ্রী লাভ করেন। ১৯৪৫ সনে তিনি উচ্চ শিক্ষার জন্য লন্ডন যাত্রা করেন। ১৯৪৮ সনে তিনি লন্ডনে অসমের লোক-সংস্কৃতির ইতিহাস বিষয়ে গবেষণা করে ডক্টরেট ডিগ্রী লাভ করেন। পরবর্তী সময়ে তিনি তার গবেষণা "A Cultural History of Assam নামে প্রকাশ করা হয়।  কর্মজীবন ১৯৩৮ সনে তিনি কলকাতা বিশ্ববিদ্যালয়ের অসমীয়া বিভাগে কিছুদিন শিক্ষকতা করেন ও সেই সময়ে বিদ্যালয়ের পাঠ্যপুস্তকের জন্য তিনি কয়েকটি বই রচনা করেন। তারপর তিনি অসমে ফিরে আসেন ও গুয়াহাটির কটন কলেজে অধ্যাপক রুপে যোগদান করেন। ১৯৪৮ সনে তিনি অসমে বিশ্ববিদ্যালয় স্থাপন করার চেষ্টা করেন। এই চেষ্টাকে সফল করার জন্য গোপীনাথ বরদলৈকে সম্পাদক ও বিরিঞ্চি কুমার বরুয়াকে সহ-সম্পাদক হিসেবে নির্বাচিত করে একটি কমিটি গঠন করা হয়। তাদের আশেষ প্রচেষ্টার ফলে ১৯৪৮ সনে অসমে গুয়াহাটি বিশ্ববিদ্যালয় প্রতিষ্ঠিত করা হয় ও নতুন করে প্রতিষ্ঠিত হওয়া  অসমীয়া বিভাগে তিনি  রিডার হিসেবে যোগদান করেন।  পরবর্তী সময়ে তিনি গুয়াহাটি বিশ্ববিদ্যালয় অসমীয়া বিভাগের প্রধান অধ্যাপক কলাগুরু রুপে অবসর গ্রহণ করেন। সাহিত্যকৃতি ১. জীবনর বাটত (বীণা বরুয়া ছদ্ম নামে)  ২. সেউজী পাতর কাহিনী (রাস্না বরুয়া  ছদ্ম নামে)  ৩. জাতকর মালা  ৪. অসমর লোক-সংস্কৃতি  ৫. অসমীয়া কথা সাহিত্য   পুরস্কার সাহিত্য অকাদেমি পুরস্কার (১৯৬৮ সন) (অসমের লোক-সংস্কৃতি গ্রন্থের জন্য) তথ্যসূত্র  বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:১৯০৮-এ জন্ম বিষয়শ্রেণী:১৯৬৪-এ মৃত্যু বিষয়শ্রেণী:নগাঁও জেলার ব্যক্তি বিষয়শ্রেণী:অসমীয়া সাহিত্য আকাদেমি পুরস্কার বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আসামের লেখক বিষয়শ্রেণী:২০শ শতাব্দীর ভারতীয় নাট্যকার
লুকাস সেবাস্তিয়ান তোরেইরা দি পাস্কুয়া (, ; জন্ম: ১১ ফেব্রুয়ারি ১৯৯৬; লুকাস তোরেইরা নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে তুর্কি ক্লাব গালাতাসারায় এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  তোরেইরা ২০১৮ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ৩৯ ম্যাচে অংশগ্রহণ করেছেন।  প্রারম্ভিক জীবন লুকাস সেবাস্তিয়ান তোরেইরা দি পাস্কুয়া ১৯৯৬ সালের ১১ই ফেব্রুয়ারি তারিখে উরুগুয়ের ফ্রায় বেন্তোসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল তোরেইরা কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল উরুগুয়ে  ২০১৮  ১৩  ০ ২০১৯  ১০  ০ ২০২০  ৩  ০ ২০২১  ৯  ০ ২০২২  ৪  ০ সর্বমোট  ৩৯  ০  তথ্যসূত্র  বহিঃসংযোগ           বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:দেলফিনো পেস্কারা ১৯৩৬-এর খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:উরুগুয়েয়ীয় প্রবাসী ফুটবলার বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:সুপার লিগের খেলোয়াড় বিষয়শ্রেণী:তুরস্কে প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:ইংল্যান্ডে উরুগুয়েয়ীয় প্রবাসী ক্রীড়াবিদ বিষয়শ্রেণী:ইতালিতে উরুগুয়েয়ীয় প্রবাসী ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড়
জন উইলিয়ামস ( – )  ১২ নভেম্বর ১৫৫৪ এবং ১৬ জানুয়ারী ১৫৫৫ এর মধ্যে অনুষ্ঠিত সংসদে বেডফোর্ডের ইংরেজ পার্লামেন্টের সদস্য (এমপি) ছিলেন।  বেডফোর্ডে জন্ম , তিনি সম্ভবত বেডফোর্ড স্কুলে শিক্ষিত ছিলেন। তিনি তিনবার বেডফোর্ডের মেয়র হন, ১৫৪৬-১৫৪৭, ১৫৪৯-১৫৫০ এবং ১৫৫১-১৫৫২।   তথ্যসূত্র   বিষয়শ্রেণী:১৫৬১-এ মৃত্যু বিষয়শ্রেণী:১৫১৯-এ জন্ম বিষয়শ্রেণী:ইংল্যান্ডের সংসদ সদস্য ১৫৫৪-১৫৫৫ বিষয়শ্রেণী:বেডফোর্ড স্কুলে শিক্ষিত ব্যক্তি
হাকান ফিদান (জন্ম, ১৯৬৮, আঙ্কারা ) একজন তুর্কি কূটনীতিক এবং গোয়েন্দা কর্মকর্তা যিনি ২০২৩ সাল থেকে বর্তমান পররাষ্ট্র মন্ত্রী । তিনি ২০১০ He briefly stepped down from his position between  ফেব্রুয়ারি and  মার্চ of ২০১৫ to run for office in the parliament. However he revoked his candidacy a month later and returned to office. থেকে ২০২৩ সাল পর্যন্ত জাতীয় গোয়েন্দা সংস্থা The agency is also known as MIT or MİT, or colloquially as the Organization. হিসাবেও কাজ করেছেন। তিনি তুরস্কের জাতীয় নিরাপত্তায় তার অবদান এবং বিভিন্ন কূটনৈতিক ও গোয়েন্দা কার্যক্রমে তার অংশগ্রহণের জন্য পরিচিত।   প্রারম্ভিক জীবন এবং শিক্ষা  হাকান ফিদান যার জাতিগত উৎস ইরান, ১৯৬৮ সালে আঙ্কারা, তুরস্ক-এ জন্মগ্রহণ করেন। তিনি ইউনিভার্সিটি অফ মেরিল্যান্ড গ্লোবাল ক্যাম্পাস থেকে ব্যবস্থাপনা এবং রাষ্ট্রবিজ্ঞানে ডিগ্রি অর্জন করেন। পরে, তিনি বিলকেন্ট বিশ্ববিদ্যালয় থেকে স্নাতকোত্তর এবং ডক্টরেট ডিগ্রি অর্জন করেন।  তিনি ১৯৮৬ থেকে ২০০১ সাল পর্যন্ত তুর্কি সেনাবাহিনী একজন নন-কমিশনড অফিসার হিসেবে কাজ করেছেন।https://www.dailysabah.com/politics/diplomacy/turkiyes-top-intelligence-chief-fidan-becomes-foreign-minister/amp  কূটনৈতিক ক্যারিয়ার  তিনি ৩ জুন ২০২৩-এ তুরস্কের ৬৭তম মন্ত্রিসভায় পররাষ্ট্রমন্ত্রী মনোনীত হন।  তথ্যসূত্র   মন্তব্য  বিষয়শ্রেণী:১৯৬৮-এ জন্ম বিষয়শ্রেণী:তুরস্কের পররাষ্ট্রমন্ত্রী বিষয়শ্রেণী:জীবিত ব্যক্তি
এম কামরুজ্জামান (জন্ম: ১ ডিসেম্বর ১৯৬৮) একজন বাংলাদেশী কৃষিবিদ। তিনি বঙ্গবন্ধু শেখ মুজিবুর রহমান কৃষি বিশ্ববিদ্যালয়ের (বশেমুরকৃবি) কৃষি অর্থনীতি বিভাগের অধ্যাপক এবং দিনাজপুরের হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) সপ্তম উপাচার্য।   প্রাথমিক জীবন ও শিক্ষা  এম কামরুজ্জামান ১৯৬৮ সালের ১ ডিসেম্বর চাঁদপুর জেলার সদর উপজেলায় জন্মগ্রহণ করেন। তার বাবা এ কে এম জহিরুল হক এবং মা নার্গিস বেগম।  তিনি ১৯৯৩ সালে বাংলাদেশ কৃষি বিশ্ববিদ্যালয় থেকে কৃষি অর্থনীতিতে স্নাতক (সম্মান) ও ১৯৯৬ সালে তৎকালীন ইনস্টিটিউট অব পোস্ট গ্রাজুয়েট স্টাডিজ ইন এগ্রিকালচার (১৯৯৮ সালে বশেমুরকৃবি-এ উন্নীত) থেকে স্নাতকোত্তর ডিগ্রি লাভ করেন। ২০০৯ সালে তিনি জাপানের নাগোয়া বিশ্ববিদ্যালয় থেকে পিএইচডি ডিগ্রি অর্জন করেন।   কর্মজীবন  এম কামরুজ্জামান ১৯৯৭ সালে বাংলাদেশ কৃষি বিশ্ববিদ্যালয়ের কৃষি ফাইন্যান্স বিভাগের প্রভাষক হিসেবে যোগদান করেন। ১৯৯৯ সালে তিনি সহকারী অধ্যাপক হন।  কামরুজ্জামান ২০০১ সালে গাজীপুরের বঙ্গবন্ধু শেখ মুজিবুর রহমান কৃষি বিশ্ববিদ্যালয়ের কৃষি অর্থনীতি বিভাগে সহকারী অধ্যাপক পদে যোগ দেন। তিনি ২০০৮ সালে সহযোগী অধ্যাপক এবং ২০১২ সালে অধ্যাপক পদে পদোন্নতি লাভ করেন।  দীর্ঘ কর্মজীবনে অধ্যাপনা ও গবেষণার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। তিনি বশেমুরকৃবি’র সিন্ডিকেট ও একাডেমিক কাউন্সিলের সদস্য, অর্থ কমিটির সদস্য, পরিকল্পনা ও উন্নয়ন কমিটির সদস্য সচিব, বিভাগীয় প্রধান, পরিচালক (পরিকল্পনা ও উন্নয়ন), সহযোগী পরিচালক (গবেষণা) হিসেবে দায়িত্ব পালন করেন।  কামরুজ্জামান বাংলাদেশ বিজ্ঞান ও শিল্প গবেষণা পরিষদের ম্যানেজমেন্ট বোর্ডের সদস্য এবং বশেমুরকৃবি’র কৃষি অর্থনীতি ও গ্রামীণ উন্নয়ন অনুষদের প্রতিষ্ঠাতা ডিন হিসেবেও দায়িত্ব পালন করছেন।  এম কামরুজ্জামান ২০২১ সালের ৩০ জুন হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের সপ্তম উপাচার্য হিসেবে নিয়োগ লাভ করেন। ২০২৪ সালের ৯ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।   গবেষণাকর্ম  কামরুজ্জামান বিভিন্ন দেশী-বিদেশী সংস্থার অর্থায়নে পরিচালিত একাধিক গবেষণা প্রকল্প সম্পন্ন করেছেন। তিনি ১৯৯৫ থেকে ১৯৯৭ সাল পর্যন্ত বাংলাদেশ কৃষি গবেষণা ইনস্টিটিউটে বৈজ্ঞানিক কর্মকর্তা হিসেবে কর্মরত ছিলেন। এছাড়া তিনি বাংলাদেশ সরকারের বিজ্ঞান ও প্রযুক্তি মন্ত্রণালয়ের অধীনে বাংলাদেশে গম উৎপাদনে প্রযুক্তিগত দক্ষতা প্রকল্পে প্রধান বৈজ্ঞানিক পর্যবেক্ষক হিসেবে দায়িত্ব পালন করেছেন।   সদস্যপদ  কামরুজ্জামান বিভিন্ন পেশাজীবী সংগঠনের সক্রিয় সদস্য। তিনি কৃষিবিদ ইনস্টিটিউশন বাংলাদেশের নির্বাচিত গ্রন্থাগার ও প্রকাশনা সম্পাদক এবং নির্বাহী সদস্য হিসেবে একাধারে ৮ বছর দায়িত্ব পালন করেন। এছাড়া তিনি বাংলাদেশ কৃষি অর্থনীতিবিদ সমিতির সহ-সভাপতি ও মহাসচিব হিসেবে দায়িত্ব পালন করেছেন।   তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:বাংলাদেশী শিক্ষায়তনিক বিষয়শ্রেণী:চাঁদপুর জেলার ব্যক্তি বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী বিষয়শ্রেণী:হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের উপাচার্য
মক্কা-কোলা একটি কোলা-স্বাদযুক্ত কার্বনেটেড পানীয়। মক্কা কোলা ওয়ার্ল্ড কোম্পানির ফ্ল্যাগশিপ পণ্য, এটি "মুসলিমপন্থী" গ্রাহকদের কাছে কোকা-কোলা এবং পেপসি-কোলার মতো মার্কিন মার্কার বিকল্প হিসেবে বাজারজাত করা হয়। পণ্যটির নামে সৌদি আরবের مكة, "মক্কা"এর ঐতিহ্যবাহী ল্যাটিন-বর্ণমালা প্রতিবর্ণীকরণ রয়েছে।   বিস্তারিত  মক্কা-কোলা ফ্রান্সে চালু হয়েছিল, নভেম্বর ২০০২ সালে, তৌফিক মাথলুথি ইউরোপীয় দেশগুলিতে বিকল্প পণ্যের চাহিদাকে ট্যাপ করে ফিলিস্তিনিদের সাহায্য করার একটি উপায় হিসাবে। তিনি একটি জনপ্রিয় ইরানি কোমল পানীয়, জমজম কোলা দ্বারা অনুপ্রাণিত হয়েছিলেন এবং নিজের মার্কা চালু করার সিদ্ধান্ত নিয়েছিলেন, BBC News সেইসাথে কোকা-কোলার পরিবর্তে একটি বিকল্প মার্কা চালু করতে পেরেছিলেন।   মন্তব্য    বহিঃসংযোগ      বিষয়শ্রেণী:কোমল পানীয় বিষয়শ্রেণী:কোলা মার্কা বিষয়শ্রেণী:২০০২-এ প্রবর্তিত খাদ্য ও পানীয় বিষয়শ্রেণী:ফ্রান্সের পানীয় কোম্পানি
অ্যাডমিরাল কে সাংমা (১৯৫৬/৫৭ - ১ ফেব্রুয়ারি ২০২০) My NetaFormer minister Admiral Sangma passes away একজন ভারতীয় রাজনীতিবিদ এবং জাতীয়তাবাদী কংগ্রেস পার্টির সদস্য ছিলেন। সাংমা ১৯৯৩ ও ১৯৯৮ সালে ভারতীয় জাতীয় কংগ্রেসের প্রার্থী হিসাবে পশ্চিম গারো পাহাড় জেলার দালামগিরি আসন থেকে মেঘালয় বিধানসভার সদস্য ছিলেন। ELECTION TO THE MEGHALAYA LEGISLATIVE ASSEMBLY - 2008   তথ্যসূত্র   বিষয়শ্রেণী:১৯৫০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:মেঘালয়ের ভারতীয় জাতীয় কংগ্রেসের রাজনীতিবিদ বিষয়শ্রেণী:জন্মের বছর অনুপস্থিত বিষয়শ্রেণী:মেঘালয়ের জাতীয়তাবাদী কংগ্রেস পার্টির রাজনীতিবিদ বিষয়শ্রেণী:পশ্চিম গারো পাহাড় জেলার ব্যক্তি বিষয়শ্রেণী:মেঘালয় বিধানসভার সদস্য ১৯৮৮-১৯৯৩ বিষয়শ্রেণী:মেঘালয় বিধানসভার সদস্য ১৯৯৩-১৯৯৮ বিষয়শ্রেণী:মেঘালয় বিধানসভার সদস্য ১৯৯৮-২০০৩ বিষয়শ্রেণী:মেঘালয় বিধানসভার সদস্য ২০০৩-২০০৮
১৯৯৬ ডাব্লিউডাব্লিউএফ হল অব ফেম ওয়ার্ল্ড রেসলিং ফেডারেশন (ডাব্লিউডাব্লিউএফ) দ্বারা প্রযোজিত একটি পেশাদার কুস্তি অনুষ্ঠান ছিল,http://wrestlingnews.co/wwe-news/the-wwe-hall-of-fame-1994-1995-and-1996-ceremonies-on-the-wwe-network/ যেখানে ডাব্লিউডাব্লিউএফ হল অব ফেমের চতুর্থ শ্রেণিকে অন্তর্ভুক্ত করেছে। এই অনুষ্ঠানটি ১৯৯৬ সালের ১৬ই নভেম্বর তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যারিয়ট মার্কিসে অনুষ্ঠিত হয়েছে।  এই বছরের হল অব ফেম অন্তর্ভুক্তির মূল আকর্ষণ ছিল মিকেল স্কিকলুনা, যাকে গরিলা মনসুন হল অব ফেমে অন্তর্ভুক্ত করেছেন। এছাড়াও লু অ্যালবানো, জিমি স্নুকা, জনি রডজ, প্যাট প্যাটারসন এবং ভিনসেন্ট জে. ম্যাকম্যানের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।  পটভূমি ১৯৯৩ সালে ওয়ার্ল্ড রেসলিং ফেডারেশন (ডাব্লিউডাব্লিউএফ) ডাব্লিউডাব্লিউএফ হল অব ফেম প্রতিষ্ঠা করেছিল। অতঃপর ২২শে মার্চ তারিখে র-এর পর্বে এক ঘোষণায় জানিয়েছিল যে প্রায় দুই মাস পূর্বে মৃত্যুবরণ করা আন্ড্রে দ্য জায়ান্ট হবেন হল অব ফেমের প্রথম অন্তর্ভুক্ত ব্যক্তি। পরবর্তী দুই বছরে, বার্ষিক কিং অফ দ্য রিং প্রতি-দর্শনে-পরিশোধ (পিপিভি) অনুষ্ঠানের সাথে একত্রে হল অব ফেম অনুষ্ঠানটি আয়োজন করা হয়েছিল। এই বছরের অনুষ্ঠানটি সার্ভাইভার সিরিজ অনুষ্ঠানের সাথে অনুষ্ঠিত হয়েছিল, অতঃপর হল অফ ফেম অনুষ্ঠান আয়োজন করা বন্ধ করে দেয়া হয়েছিল।  ১৯৯৬ সালের এই অনুষ্ঠানটি ডাব্লিউডাব্লিউএফ হল অব ফেম কালানুক্রমিকের চতুর্থ অনুষ্ঠান ছিল, যা ১৬ই নভেম্বর তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যারিয়ট মার্কিসে আয়োজন করার জন্য নির্ধারণ করা হয়েছিল। এই অনুষ্ঠানটি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ১৯৯৬ বিষয়শ্রেণী:১৯৯৬-এ পেশাদার কুস্তি বিষয়শ্রেণী:১৯৯৬-এ নিউ ইয়র্ক সিটি বিষয়শ্রেণী:নভেম্বর ১৯৯৬-এ মার্কিন যুক্তরাষ্ট্রে ঘটনা বিষয়শ্রেণী:নিউ ইয়র্ক সিটিতে পেশাদার কুস্তি অনুষ্ঠান
পটুয়াখালী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১৪নং আসন।  সীমানা পটুয়াখালী-৪ আসনটি পটুয়াখালী জেলার রাঙ্গাবালী উপজেলা, কলাপাড়া উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৭৩ সৈয়দ আবুল হাশেম বাংলাদেশ আওয়ামী লীগ ১৯৭৯ আব্দুল বাতেন বাংলাদেশ জাতীয়তাবাদী দলসীমানা পরিবর্তন ১৯৮৬ আবদুর রাজ্জাক খান জাতীয় পার্টি ১৯৯১ আনোয়ারুল ইসলাম বাংলাদেশ আওয়ামী লীগ ফেব্রুয়ারি ১৯৯৬ মুস্তাফিজুর রহমান বাংলাদেশ জাতীয়তাবাদী দলজুন ১৯৯৬আনোয়ারুল ইসলামবাংলাদেশ আওয়ামী লীগ ২০০১ মোহাম্মদ মাহবুবুর রহমান ২০১৮ মুহিব্বুর রহমান মুহিব   নির্বাচন    ২০১০-এর দশকে নির্বাচন  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ মাহবুবুর রহমান বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে পটুয়াখালী-৪  বিষয়শ্রেণী:পটুয়াখালী জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
ফরোয়ার্ড বায়াসিং বা সম্মুখী ঝোঁক হলো যে কোনো এক দিকে তড়িৎ প্রবাহের ঘটনা। সাধারণত ডায়োড বা p-n জাংশনকে ফরোয়ার্ড বায়াসিং করলে এর মধ্য দিয়ে তড়িৎ প্রবাহিত হয় এবং তা শুধু একদিকেই হয়। ডায়াডের এ ধরনের ব্যবহারের কারণে একে রেক্টিফায়ার তৈরিতে ব্যবহার করা হয়।রেক্টিফায়ার মূলত AC কে DC তে পরিণত করে। আবার ডায়াডকে রিভার্স বায়াসিং করলে এর মধ্য দিয়ে কোনো তড়িৎ প্রবাহের ঘটনা ঘটে না।  বিষয়শ্রেণী:তড়িৎ ও ইলেকট্রনিক প্রকৌশল পরিভাষা বিষয়শ্রেণী:অর্ধপরিবাহী যন্ত্রাংশ বিষয়শ্রেণী:ডায়োড
তক্ষক (, বৈজ্ঞানিক নাম:Gekko gecko) গেকোনিডি গোত্রের একটি গিরগিটি প্রজাতি। পিঠের দিক ধূসর, নীলচে-ধূসর বা নীলচে বেগুনি-ধূসর। সারা শরীরে থাকে লাল ও সাদাটে ধূসর ফোঁটা। পিঠের সাদাটে ফোঁটাগুলি পাশাপাশি ৭-৮টি সরু সারিতে বিন্যস্ত। কমবয়সী তক্ষকের লেজে পরপর গাঢ-নীল ও প্রায় সাদা রঙের বলয় রয়েছে। মাথা অপেক্ষাকৃত বড়, নাকের ডগা চোখা ও ভোঁতা। চোখ বড় বড়, মণি ফালি গড়নের। লেজ সামান্য নোয়ানো। দৈর্ঘ্য নাকের ডগা থেকে পা পর্যন্ত ১৭ সেমি এবং লেজও প্রায় ততটা। তক্ষকের ডাক চড়া, স্পষ্ট ও অনেক দূর থেকে শোনা যায়; ডাকের জন্যই এই নাম। কক্‌কক্‌ আওয়াজ দিয়ে ডাক শুরু হয়, অতঃপর ‘তক্‌-ক্কা’ ডাকে কয়েক বার ও স্পষ্টস্বরে। এরা কীটপতঙ্গ, ঘরের টিকটিকি ছোট পাখি ও ছোট সাপ খেয়ে থাকে। ছাদের পাশের ভাঙা ফাঁক-ফোঁকড় বা গর্তে কিংবা গাছে বাস করে।  তক্ষক দক্ষিণ এশিয়ায় বিপর্যস্ত একটি প্রাণী। ব্যাপক নিধনই বিপন্ন হওয়ার কারণ। অনেকে ভুলক্রমে তক্ষককে বিষাক্ত সরীসৃপ হিসেবে চিহ্নিত করে। বাংলাদেশসহ মায়ানমার, থাইল্যান্ড, ভিয়েতনাম, লাওস, কাম্পুচিয়া, মালয়েশিয়া, ইন্দোনেশিয়া, চীন ও ফিলিপাইনসহ বিভিন্ন দেশে প্রায় ৬০০ প্রজাতির তক্ষকের বাস। বাংলাদেশে প্রায় ২ প্রজাতির তক্ষক দেখা যায়। এশিয়ান প্রাচীন আয়ুর্বেদিক চিকিৎসা ও আধুনিক চিকিৎসায় হাঁপানি, এইডস, ক্যান্সারের ওষুধ তৈরিতে এটি ব্যবহার করা হচ্ছে। কার্যত এ ঔষধ ও পরীক্ষা ফলপ্রসূ না হলেও তক্ষকের বিলুপ্তি ও শিকার চলছে অবৈধভাবে এবং অহরহ।   বিশেষ বৈশিষ্ট্য  থাম্ব|একটি তক্ষক। তক্ষক রাতে খুব পরিষ্কার দেখতে পায়। তক্ষকের অক্ষিগোলকে ট্রান্সপারেন্ট মেমব্রেন থাকে যা তাকে মানুষের চেয়ে ৩৫০ গুণ বেশি দৃষ্টিসম্পন্ন করেছে। তক্ষক আল্ট্রা-ভায়োলেট রশ্মিতেও (বেগুনি ও সবুজ)  খুব পরিষ্কার দেখতে পায়। অন্যান্য আত্মরক্ষী প্রাণীদের মতো তক্ষকের ইন্দ্রিয়ক্ষমতা দাপুটে। এটির শরীরের লেজ, দাঁত, পা প্রভৃতি কোনোভাবে বিচ্ছিন্ন হয়ে গেলেও তা আবার প্রাকৃতিকভাবে গজাতে পারে‌।  বিষয়শ্রেণী:মেরুদণ্ডী প্রাণী বিষয়শ্রেণী:দক্ষিণ-পূর্ব এশিয়ার সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:চীনের সরীসৃপ বিষয়শ্রেণী:তাইওয়ানের সরীসৃপ বিষয়শ্রেণী:১৭৫৮-এ বর্ণিত সরীসৃপ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
থাম্ব|নির্বাচক মণ্ডলী (ইলেকটোরাল কলেজ) মার্কিন যুক্তরাষ্ট্রে পরোক্ষভাবে রাষ্ট্রপতি নির্বাচনের প্রক্রিয়া, যার মাধ্যমে মার্কিন যুক্তরাষ্ট্রের রাষ্ট্রপতি ও মার্কিন যুক্তরাষ্ট্রের উপরাষ্ট্রপতি নির্বাচন করা হয়। এটি মার্কিন যুক্তরাষ্ট্রের সংবিধানের ২নং অনুচ্ছেদ দ্বারা প্রতিষ্ঠিত। প্রথম ধাপে যুক্তরাষ্ট্রের নাগরিকদের সরাসরি ভোটে  নির্বাচক মণ্ডলীর সদস্যরা নির্বাচিত হন। কোনও অঙ্গরাজ্যে যে প্রার্থী আপেক্ষিক সংখ্যাগরিষ্ঠতায় জয়ী হন, সেই অঙ্গরাজ্যের সব নির্বাচক মণ্ডলীর ভোটই সেই প্রার্থী লাভ করেন। নির্বাচক মণ্ডলী (মূল ইংরেজি পরিভাষায় ইলেকটোরাল কলেজ) বলতে মার্কিন যুক্তরাষ্ট্রে পরোক্ষভাবে রাষ্ট্রপতি নির্বাচন প্রক্রিয়াটিকে বোঝায়, যার মাধ্যমে মার্কিন যুক্তরাষ্ট্রের রাষ্ট্রপতি ও মার্কিন যুক্তরাষ্ট্রের উপরাষ্ট্রপতি নির্বাচন করা হয়। এটি মার্কিন যুক্তরাষ্ট্রের সংবিধানের ২নং অনুচ্ছেদ দ্বারা প্রতিষ্ঠিত। প্রথম ধাপে যুক্তরাষ্ট্রের নাগরিকদের সরাসরি ভোটে  নির্বাচক মণ্ডলীর সদস্যরা নির্বাচিত হন। কোনও অঙ্গরাজ্যে যে প্রার্থী আপেক্ষিক সংখ্যাগরিষ্ঠতায় জয়ী হন, সেই অঙ্গরাজ্যের সব নির্বাচক মণ্ডলীর ভোটই সেই প্রার্থী লাভ করেন। মার্কিন যুক্তরাষ্ট্রের সংবিধানের দ্বাদশ সংশোধনীর মাধ্যমে নির্বাচক মণ্ডলীর প্রতিটি সদস্য রাষ্ট্রপতির জন্য একটি ও উপ-রাষ্ট্রপতির জন্য আরেকটি ভোট প্রদান করার ক্ষমতা লাভ করেন।   পটভূমি  মার্কিন রাষ্ট্রপতি আলেকজান্ডার হ্যামিল্টন নির্বাচক মণ্ডলী পদ্ধতি চালু করেন।   তথ্যসূত্র   বিষয়শ্রেণী:মার্কিন যুক্তরাষ্ট্রের নির্বাচক মণ্ডলী বিষয়শ্রেণী:নির্বাচক মণ্ডলী বিষয়শ্রেণী:মার্কিন যুক্তরাষ্ট্রে ভোটাধিকারের ইতিহাস বিষয়শ্রেণী:১৭৮৯-এ মার্কিন যুক্তরাষ্ট্রে প্রতিষ্ঠিত
তনু কনওয়ার ( অসমীয়া : তনু কোঁৱৎ; ১ সেপ্টেম্বর ১৯২৯ - ১১ আগস্ট ১৯৮৯) ছিলেন একজন ভারতীয়- অসমীয়া রাজনীতিবিদ এবং গড়গাঁও কলেজের প্রতিষ্ঠাতা অধ্যক্ষ, যেটি ১৯৫৯ সালে প্রতিষ্ঠিত হয়েছিল। তিনি ১৯৮৮ সালে নাজিরা আসন থেকে আসাম বিধানসভায় নির্বাচিত হন।   ইউনাইটেড লিবারেশন ফ্রন্ট অফ আসাম (উলফা) দ্বারা প্রতিষ্ঠিত ১১-সদস্যের পিপলস কনসালটেটিভ গ্রুপের (PCG) প্রাক্তন সদস্য দিগন্ত কোনয়ারের পিতাও তিনি।  বংশ এবং প্রাথমিক জীবন তনু কনওয়ার ছিলেন চরাইদেও টি এস্টেটের "বোর মহরি" তনুরাম কোনয়ারের কনিষ্ঠ পুত্র। তিনি ১৯২৬ সালে ধূপবর মৌজার গাসিকোলা গ্রামে জন্মগ্রহণ করেন। তার পরিবার আহোম রাজ্য এর রাজপরিবার থেকে এসেছে।   তথ্যসূত্র   বিষয়শ্রেণী:শিবসাগর জেলার ব্যক্তি বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:গুয়াহাটি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় বিদ্যালয়ের শিক্ষক বিষয়শ্রেণী:শিবসাগরের ব্যক্তি বিষয়শ্রেণী:অসম গণপরিষদের রাজনীতিবিদ বিষয়শ্রেণী:১৯২৬-এ জন্ম
ইকবাল পার্ক (), সাবেক মিন্টো পার্ক একটি শহুরে পার্ক; সংস্কার ও সম্প্রসারণের পর এটির নাম হয় গ্রেটার ইকবাল পার্ক পাকিস্তানের লাহোরের ওয়ালেড সিটির উপকণ্ঠে অবস্থিত। মিনার-এ-পাকিস্তানরের বাড়ি হিসেবে যেমন প্রসিদ্ধ, ১২৫ একরের পার্কের মধ্যে একটি কৃত্রিম হ্রদ আছে যা চার একরের চেয়ে বেশি বিস্তৃত, যার মধ্যে ৮০০ ফিট লম্বা মিউজিক্যাল সুশ্রাব্য ঝরনা রয়েছে। অন্য আকর্ষণগুলোর মধ্যে একটি সফট রেল, লাইব্রেরী, একটি মুক্তাঙ্গন জিম এবং খাবার দোকান রয়েছে। আরো আল্লামা ইকবাল এবং হাফেজ জালানদারির সমাধি পার্কের মধ্যে অবস্থিত।  সংস্কার এবং সম্প্রসারণ  মিনার-ই-পাকিস্তানের সংস্কারসহ ১২৫ একর সবুজ মরুদ্যান প্রায় পুরোপুরিভাবে লাহোরের পুরাতন শহর দ্বারা বেষ্টিত। দর্শনার্থীরা রোলিং লনগুলিতে লাউঞ্জে এবং প্রতীকী মিনার ই পাকিস্তান, রাজকীয় লাহোর ফোর্ট, প্রতীকী আজাদী এবং ঐতিহাসিক বাদশাহী মসজিদের সুন্দর দৃশ্য নিতে পারে, এছাড়াও আল্লামা ইকবালের (১৮৭৭-১৯৩৮) সমাধি যাহা নিভৃত আবাস, যিনি একজন মুসলিম কবি ও সর্বকালের অন্যতম অ্যাধাত্মিক চিন্তাবিদ এবং শিক্ষক। যারা আরো সক্রিয় ভ্রমণপথ পছন্দ করে, তাদের জন্য ৪ কিলোমিটার দীর্ঘ পথপথ চলমান এবং সাইকেল চালানোর জন্য প্রচুর সুযোগ দেয়। এছাড়া অতিথিরা চারটি স্মারক স্মৃতিস্তম্ভ দ্বারা ঘেরা ক্যাসকেডের মাধ্যমে ঘুরে বেড়াতে পারেন, নরম রেলতে যাত্রা করতে পারেন যা হ্রদটির কাছাকাছি ২ কিলোমিটার দীর্ঘ বাগি ট্র্যাক বা পিকনিকের সাথে চলতে পারে এবং ৮০০ ফুট দীর্ঘ বাদ্যযন্ত্রের ঝরনা কর্মক্ষমতা উপভোগ করে। এই প্রকল্পটি ১০ অক্টোবর ২০১৫ সালে শুরু হয়েছিল এবং প্রকল্পটির ঠিকাদারি কর্তৃক ৯৮১ মিলিয়ন পাকিস্তানি রুপি ব্যয়ে ৯ নভেম্বর ২০১৬ সালে সম্পন্ন হয়। হাবিব কনস্ট্রাকশন সার্ভিসেস প্রকল্পটি নির্মাণ করেছিল যা পাকিস্তানের বৃহত্তম নির্মাণ সংস্থাগুলির মধ্যে একটি এবং পূর্বে বেশ কয়েকটি মেগা প্রকল্পে কাজ করেছে। এছাড়াও ইতিহাস জাদুঘর ও একটি বহিরঙ্গন গ্যালারি পার্ক প্রাঙ্গনের ভিতরে নির্মানাধীন আছে।  সম্প্রসারণ পরিসংখ্যান:   স্থান  লাহোর নির্মাণ ব্যয়  পিকেআর ৯৮১ মিলিয়ন খরিদ্দার  পার্ক এবং উদ্যান পালন  সংক্রান্ত কর্তৃপক্ষ মালিকানা  পিএইচএ (PHA), পাঞ্জাব সরকার   ঠিকাদার  হাবিব কনস্ট্রাকশন সার্ভিসেস লিমিটেড     গ্যালারি    তথ্যসূত্র   বিষয়শ্রেণী:লাহোরের উদ্যান বিষয়শ্রেণী:লাহোরের দর্শনীয় স্থান বিষয়শ্রেণী:পাকিস্তানের ক্রিকেট মাঠ বিষয়শ্রেণী:মুহাম্মদ ইকবাল বিষয়শ্রেণী:লাহোর বিষয়শ্রেণী:পুরনো লাহোর